
ประกาศองค์การบริหารส่วนตำบลกุแหระ
เรื่อง  บัญชีรายการที่ดินและสิ่งปลูกสร้าง(ภ.ด.ส.3)
****************************
 
                   อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562  มาตรา 30 และตามระเบียบกระทรวงมหาดไทยว่าด้วยการดำเนินการตาม  พระราชบัญญัติภาษีที่ดินและสิ่งปลูกสร้าง  พ.ศ. 2562  พ.ศ.2562  ข้อ 23  ให้องค์กรปกครองส่วนท้องถิ่น   นำข้อมูลที่ดินและสิ่งปลูกสร้างภายในเขตองค์กรปกครอง    ส่วนท้องถิ่นที่สำรวจแล้ว มาจัดทำบัญชีรายการที่ดินและสิ่งปลูกสร้าง เพื่อประกาศไว้ ณ  สำนักงานหรือที่ทำการ ขององค์กรปกครองส่วนท้องถิ่น  หรือสถานที่อื่นตามที่เห็นสมควรไม่น้อยกว่าสามสิบวัน   พร้อมทั้งจัดส่งข้อมูลที่เกี่ยวข้องให้ผู้เสียภาษีแต่ละรายทราบ  นั้น
           บัดนี้ องค์การบริหารส่วนตำบลกุแหระ ได้ดำเนินการสำรวจข้อมูลที่ดินและสิ่งปลูกสร้างที่อยู่ภายในเขตองค์กรปกครองส่วนท้องถิ่น(บางส่วน)เสร็จสิ้นแล้ว อาศัยอำนาจตามมาตรา30 และ 34 แห่งพระราชบัญญัติภาษีที่ดินและสิ่งปลูกสร้าง พ.ศ.2562 ประกอบกับข้อ 23 – 24 ของระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562  องค์การบริหารส่วนตำบลกุแหระ  จึงขอประกาศบัญชีรายการที่ดินและสิ่งปลูกสร้าง (ภ.ด.ส.3)ประจำปี พ.ศ.2563 ไว้ ณ สำนักงานองค์การบริหารส่วนตำบลกุแหระ เป็นเวลา 30 วัน พร้อมทั้งได้จัดส่งบัญชีรายการดังกล่าวให้กับผู้เสียภาษีแต่รายละทราบถึงรายการทรัพย์สินของท่านทางไปรษณีย์ลงทะเบียนหรือเจ้าหน้าที่จัดส่งโดยตรงถึงท่าน (บางส่วน) ทั้งนี้ หากผู้เสียภาษีรายใดตรวจสอบรายการแล้ว เห็นว่าบัญชีรายการที่ดินและสิ่งปลูกสร้างที่ได้จัดทำขึ้นไม่ถูกต้องตามความเป็นจริง ท่านสามารถเขียนคำร้องเพื่อขอแก้ไขให้ถูกต้องได้ ตามมาตรา 32 วรรคหนึ่ง แห่งพระราชบัญญัติภาษีที่ดินและสิ่งปลูกสร้าง พ.ศ.2562 ณ ฝ่ายพัฒนารายได้ กองคลัง องค์การบริหารส่วนตำบลกุแหระ หรือสอบถามเพิ่มเติมได้ที่หมายเลขโทรศัพท์ 075-355784, 075-355930 หรือ จากเว็บไซต์องค์การบริหารส่วนตำบลกุแหระ (www.kurah.go.th) 
                   จึงประกาศมาเพื่อทราบโดยทั่วกัน

(นายสุจิต  ชำนาญกิจ)

